মুসলিম ভোট ফিরিয়ে আনতে ময়দানে নেমেছে সিপিআইএম। এই প্রথম দলের সংখ্যালঘু সদস্যদের নিয়ে বিশেষ বৈঠক করল তাঁরা । বক্তা ছিলেন গৌতম দেব। কীভাবে আবার সংখ্যালঘুদের মন ফিরে পেতে পারে বামেরা, তা নিয়েই আলোচনা হয় দিনভর।
 ওয়েব ডেস্ক: মুসলিম ভোট ফিরিয়ে আনতে ময়দানে নেমেছে সিপিআইএম। এই প্রথম দলের সংখ্যালঘু সদস্যদের নিয়ে বিশেষ বৈঠক করল তাঁরা । বক্তা ছিলেন গৌতম দেব। কীভাবে আবার সংখ্যালঘুদের মন ফিরে পেতে পারে বামেরা, তা নিয়েই আলোচনা হয় দিনভর। ২০০৮ সালের পঞ্চায়েত নির্বাচন থেকে বামেদের সংখ্যালঘু ভোট ব্যাঙ্কে রক্তক্ষরণ শুরু। ছ বছর পর ২০১৪ লোকসভা ভোট পর্যন্ত সেই রক্তক্ষরণ অব্যাহত।  এভাবে চলতে থাকলে ২০১৬ বিধানসভা নির্বাচনে আরও বড় ধাক্কা খাবে বামেরা, একথা টের পাচ্ছেন সিপিএম নেতৃত্ব। তাই দলের সংখ্যালঘু সদস্যদের নিয়ে এবার বিশেষ বৈঠক শুরু করল দল। মঙ্গলবার বারাসতে উত্তর চব্বিশ পরগনা জেলার সংখ্যালঘু সদস্যদের নিয়ে দিনভর বৈঠক করেন সিপিএম নেতৃত্ব।  বক্তব্য রাখেন গৌতম দেব। দলের কর্মীদের বোঝালেন সংখ্যালঘু প্রশ্নে বামেদের অবস্থান। রাজ্যের ২৯৪টি বিধানসভার মধ্যে ৩২টি উত্তর চব্বিশ পরগনা জেলায়। এই ৩২টির মধ্যে ১০টিতে সংখ্যালঘু ভোট নির্ণায়ক ভূমিকায়। এ রাজ্যে ২৯৪টি বিধানসভা কেন্দ্রের মধ্যে ১২৫টিতে উল্লেখযোগ্য সংখ্যালঘু ভোট রয়েছে। ২০১৪-র লোকসভা নির্বাচনের নিরিখে এই ১২৫টির মধ্যে তৃণমূল কংগ্রেস জিতেছে ৯৭টিতে। ৮২টি এমন বিধানসভা ক্ষেত্র রয়েছে যেখানে সংখ্যালঘু সম্প্রদায়ের ভোটই নির্ণায়ক শক্তি। ২০১৪-লোকসভা ভোটের নিরিখে এই ৮২টির মধ্যে ৭৯টিই রয়েছে তৃণমূলের দখলে।